Noormarkun seurakuntaneuvoston esityslistapöytäkirja 5/2018

Seurakuntaneuvoston kokous ti 14.8.2018 klo 18 Noormarkun pappilassa

Kari Penttinen puheenjohtaja

Kristiina Huhtanen varapuheenjohtaja

Pirkko Isosaari

Leena Kallionsivu

Ismo Laivonen

Pirjo Mäki

Pasi Rainiola

Anne Ruusuvuori

Marita Salmio poissa

Salla Tenho sihteeri

Helvi Walli

Erna Törmälehto poissa

Kirsti Hurttila

Juha Kantola varajäsen

Kosti Rajaviita varajäsen poissa

§ 47

Kokouksen avaus ja alkuhartaus

Puheenjohtaja avasi kokouksen kello 18.00.

§ 48

Kokouksen laillisuus ja päätösvaltaisuus

Esitys: Kokous todetaan lailliseksi ja päätösvaltaiseksi

Päätös: Todettiin kokous lailliseksi ja päätösvaltaiseksi.

§ 49

Pöytäkirjan tarkastajien valinta ja pöytäkirjan tarkastaminen

Esitys: Pöytäkirjan tarkastajiksi valitaan Juha Kantola ja Kirsti Hurttila.

Pöytäkirja tarkastetaan heti kokouksen jälkeen.

Päätös: Pöytäkirjan tarkastajiksi valittiin Juha Kantola ja Kirsti Hurttila. Pöytäkirja tarkastetaan heti kokouksen jälkeen.

§ 50

Työjärjestyksen hyväksyminen

Esitys: Hyväksytään esityslistapöytäkirja kokouksen työjärjestykseksi.

Päätös: Hyväksyttiin esityslistapöytäkirja kokouksen työjärjestykseksi.

§ 51

Seurakuntaneuvoston syksyn 2018 kokoontumisajankohdat

Esitys: Noormarkun seurakuntaneuvosto kokoontuu Noormarkun pappilassa seuraavina tiistaipäivinä klo 18: 18.9.; 16.10. ja 20.11.

Päätös: Noormarkun seurakuntaneuvosto kokoontuu Noormarkun pappilassa seuraavina tiistaipäivinä 18.9. ja 16.10. kello 18 ja 20.11. kello 19.

§ 52

Lastenohjaaja Elina Rajamäen anomus

Noormarkun seurakunnan lastenohjaaja Elina Rajamäki anoo lyhennettyä työviikkoa ajalle 1.8.2018 – 31.12.2018. Liite. Hänen viikkotuntinsa olisi 67% täydestä työajasta, joka on 38.45. Vastaava lastenohjaaja Anne Laikkola on anomuksen kannalla. Sijaista ei tarvita.

Esitys: Seurakuntaneuvosto hyväksyy Elina Rajamäen anomuksen lyhennetystä työviikosta ajalle 1.8.2018 – 31.12.2018.

Päätös: Seurakuntaneuvosto hyväksyi Elina Rajamäen anomuksen lyhennetystä työviikosta ajalle 1.8.2018 – 31.12.2018.

§ 53

Noormarkun hautausmaan avaushuoneen maalaus

Noormarkun Pomarkun puoleisella hautausmaalla sijaitsee vanha puinen avaushuone, jonka maalipinta on hälyttävällä tavalla huonontunut. Rakennus vaatii pikaista kunnostamista.

Esitys: Seurakuntaneuvosto pyytää Porin seurakuntayhtymän kiinteistöpuolta aloittamaan suunnittelun koskien Noormarkun hautausmaan avaushuoneen pintaremonttia.

Päätös: Seurakuntaneuvosto pyytää Porin seurakuntayhtymän kiinteistöpuolta aloittamaan suunnittelun koskien Noormarkun hautausmaan avaushuoneen pintaremonttia.

§ 54

Noormarkun kirkkoon lapsipaikka

Noormarkun kirkon taka-osassa on useita vaatenaulakkoja. Yksi näistä naulakoista voitaisiin poistaa, ja näin kirkon perälle saataisiin tilaa pienille kirkkovieraille ja heitä varten tarkoitetuille kirjoille ja leluille.

Esitys: Seurakuntaneuvosto esittää Porin seurakuntayhtymän kiinteistöpuolelle, että se toteuttaisin yhden naulakon poiston Noormarkun kirkon takaosasta lapsipaikkaa varten.

Päätös: Seurakuntaneuvosto esittää Porin seurakuntayhtymän kiinteistöpuolelle, että se toteuttaisin yhden naulakon poiston Noormarkun kirkon takaosasta lapsipaikkaa varten.

§ 55

Kolehtisuunnitelma ajalle 1.8.2018 – 31.12.2018

Kirkkoherra on laatinut pohjaehdotuksen kolehtisuunnitelmaan ajalle 1.8.2018 – 31.12.2018. Se on toimitettu seurakuntaneuvoston jäsenille.

Esitys: Seurakuntaneuvosto hyväksyy kolehtisuunnitelman Noormarkun seurakunnassa ajalla 1.8.2018 – 31.12.2018. Liite. Kirkkoherra voi tarvittaessa muuttaa suunnitelmaa.

Päätös: Seurakuntaneuvosto hyväksyi kolehtisuunnitelman Noormarkun seurakunnassa ajalla 1.8.2018 – 31.12.2018. Kirkkoherra voi tarvittaessa muuttaa suunnitelmaa. Liite 1.

§ 56

Nuorisotyöntekijä Raimo Törmälehdon anomus siirtymisestä osatyökyvyttömyyseläkkeelle

KEVA on myöntänyt 27.7.2018 Noormarkun seurakunnan nuorisotyöntekijälle Raimo Törmälehdolle osatyökyvyttömyyseläkkeen. Raimo Törmälehto anoo, että seurakuntaneuvosto antaa hänelle osatyökyvyttömyyseläkkeen 1.10.2018 alkaen siten, että hän olisi kaksi viikkoa töissä ja kaksi viikkoa eläkkeellä.

Esitys: Seurakuntaneuvosto hyväksyy Raimo Törmälehdon anomuksen osatyökyvyttömyyseläkkeestä alkaen 1.10.2018 ja se toteutuu siten, että hän on kaksi viikkoa töissä ja kaksi viikkoa eläkkeellä. Samalla seurakuntaneuvosto keskustelee mahdollisista sijaisjärjestelyistä.

Päätös: Seurakuntaneuvosto hyväksyi Raimo Törmälehdon anomuksen osatyökyvyttömyyseläkkeestä alkaen 1.10.2018 ja se toteutuu siten, että hän on kaksi viikkoa töissä ja kaksi viikkoa eläkkeellä. Sijaisjärjestelyihin palataan seurakuntaneuvoston seuraavassa kokouksessa. Asiaa valmistellaan myös tiimin kanssa.

§ 57

Muut asiat

Kari toi esille, että Noormarkun ja Pomarkun seurakuntien syyskauden avajaiset on 22.9. – 23.9.2018 Noormarkun kirkossa.

Helvi toi esille, että Peltomiehen rukous -esitys on 27.9. kello 18 Keski-Porin kirkossa.

Anne toi esille, että rollaattoriralli on 26.8. ja avustajia tarvitaan.

Pasi toi esille huomioita viime kesän rippileiripaikasta ja isosten tilanteesta.

§ 58

Oikaisuvaatimus

Annetaan oikaisuvaatimus.

§ 59

Kokouksen päätös

Puheenjohtaja päätti kokouksen kello 19.00.

Vakuudeksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kari Penttinen Salla Tenho

puheenjohtaja sihteeri

Olemme tarkistaneet pöytäkirjan ja todenneet sen kokouksen kulkua vastaavaksi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juha Kantola Kirsti Hurttila

pöytäkirjantarkastaja pöytäkirjantarkastaja